**SOUND CITY DAYS V (Mesto  zvuku) Košice 2022**

**• international festival of sound art and experimental music** • **medzinárodný festival zvukového a experimentálneho umenia**

**Termín: 13.- 15. október 2022**  Miesto: K13 – Kulturpark Košice, budova Alfa, vždy o 19.00

Pozvaní umelci/-kyne: **B.eye (SK), BIOS (SK), Tilman Küntzel (DE)**

**Noid (AT), Martyna Poznańska (PL/DE), Jiří Suchanek (CZ), Tibor Szemzö (HU), Radioarte (IT), Michal Rataj – Oskar Török (CZ/SK)**

 Piaty ročník medzinárodného festivalu zvukového a experimentálneho umenia s intermediálnymi vizuálnymi presahmi SOUND CITY DAYS / Mesto zvuku Košice 2022 sa odohrá v košickom Kulturparku. Ide o ojedinelý projekt bienále medzi-odborovej prezentácie súčasného umenia a prekračovania hraníc hudobného a sonického umenia (sound art, radio art, noise art, digitálne vstupy, VJing a pod). Zámerom projektu je prezentovať a presadzovať práve tieto inovatívne a experi-mentálne polohy elektronického umenia a vtiahnuť do hry aj širšiu kultúrnu verejnosť a akademické prostredie.

Akcia vznikla ako kľúčové podujatie projektu Európske hlavné mesto kultúry Košice 2013 a prvý ročník sa odohral na jeseň 2012.  Tohtoročný medzinárodný festival sound artu sa koná v rámci dlhodobej stratégie rozvoja digitálnych a  elektronických médií v rámci UNESCO titulu Creative City of Media Arts pre mesto Košice (od roku 2017), podporenej organizáciou Creative Industry Košice. Organizátori festivalu plánujú v spolupráci s vydavateľstvom Hevhetia zo všetkých doterajších piatich ročníkov vydať CD z festivalových nahrávok.

Organizátori: **K13 – KKC Kulturpark Košice, Galéria Jána Koniarka v Trnave** Partneri: Mesto Košice, Creative Industry Košice Dramaturgia / produkcia: Peter Machajdík, Vladimír Beskid Grafický layout: Jozef Tušan

Renovomaní umelci/-kyne prišli z Berlína, Viedne, Prahy, Brna, Budapešti, z talianskej Sieny, ale aj z Humenného a Košíc (vďaka podpore CIKE Košice aj umelci z Košíc – BIOS (Boris Sirka, Jozef Tušan) a mladý absolvent FU TUKE Košice B.EYE (Adam Hrušovský).

**PROGRAM MEDINÁRODNÉHO FESTIVALU SCD KOŠICE 2022** K13 KULTURPARK blok Alfa, vždy o 19.00 hod

**13. októbra 2022 (štvrtok) 19.00**

Martyna Poznańska (PL/DE)

Tibor Szemzö (HU)

Radioarte (IT)

**14. októbra (piatok) 19.00**

Noid (AT)

B.eye (SK)

Tilman Küntzel (DE)

**15. októbra (sobota) 19.00**

Michal Rataj – Oskar Török (CZ/SK)

Jiří Suchanek (CZ)

BIOS (SK)